Diari Oficial de la Generalitat Valenciana


Sumari del DOGV 5472, del 16-03-2007 (2007/2436)

Licitació. Concessió administrativa de la gestió indirecta del servici del subministrament i abastiment domiciliari d'aigua potable a Rafelbunyol i la gestió i execució de les obres pròpies dels dits servicis.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5472

Data del DOGV
:   16-03-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/2436


Data del document
:   21-02-2007

Organisme emissor
:   Ajuntament de Rafelbunyol

Tipus de document
:   Concurs

Descriptors 

:   * Rafelbunyol
    * licitació
    * contracte d'obres
    * subministrament d'aigua
    * contracte de subministraments

Per Resolució de l'Alcaldia de data de hui s'ha acordat elevar a definitiu l'acord adoptat pel Ple de l'Ajuntament en la sessió de data 14 de desembre de 2006, per no presentar-se reclamacions durant el període d'exposició al públic, relatiu a l'aprovació dels documents que figuren en l'expedient de contractació per mitjà de procediment obert, per concurs, dels servicis de subministrament d'aigua i abastiment domiciliari d'aigua potable en el municipi de Rafelbunyol en règim de concessió administrativa.  
En conseqüència s'ha acordat convocar la licitació pública d'acord amb l'extracte següent:  
Objecte del contracte. Contractació per mitjà de procediment obert, del concurs per a l'adjudicació de la concessió administrativa de la gestió indirecta del servici del subministrament i abastiment domiciliari d'aigua potable a Rafelbunyol i la gestió i execució de les obres pròpies dels dits servicis, d'acord amb les bases arreplegades en el plec de clàusules administratives particulars i a les establides en el plec de condicions tècniques.  
Duració del contracte. La concessió tindrà una duració de vint-i-cinc anys (25 anys), comptats a partir de la data d'inici de la prestació dels servicis, que en tot moment serà el mateix dia de la firma del contracte.   
Garanties: Provisional: 4.000 Euros. Definitiva: 4% de la quantia econòmica oferida en concepte de drets d'ús pels béns afectes el servici.  
Presentació de proposicions. Les proposicions es presentaran en el Registre General d'Entrada de l'Ajuntament de Rafelbunyol, de 09.00 a 14.00 hores durant els 20 dies següents a la publicació de l'últim anunci de licitació en el Butlletí Oficial de la Província de València i en el Diari Oficial de la Comunitat Valenciana. No obstant si l'últim dia fóra festiu o dissabte, s'entendrà prorrogada a l'immediat hàbil posterior.  
Contingut de les proposicions. Les proposicions constaran de dos sobres tancats denominats A i B, en cada un dels quals es farà constar el contingut i el nom del licitador.  
Sobre A, documents generals expressats en el plec de condicions.  
Sobre B, documents tècnics detallats en el plec de condicions i que genèricament són:  
1. Memòria sobre l'organització i prestació del servici.  
2. Estudi dels costos i ingressos del servici.  
3. Estudi de viabilitat de la concessió.  
4. Proposada justificada d'inversions en les infraestructures del servici.  
5. Pla de control de la qualitat de les aigües i dotació prevista de mitjans de laboratori per a efectuar les anàlisis i controls necessaris.  
6. Proposició econòmica formulada estrictament conforme al model de l'annex I.  
Obertura de sobres. L'obertura dels sobres tindrà lloc en l'Ajuntament a les 12.00 hores de transcorreguts 10 dies naturals comptats des del fi del termini per a la presentació de pliques, a l'efecte de facilitar la presentació de proposicions per correu. La mesa de contractació procedirà a la qualificació de la documentació general presentada pels licitadors en el sobre A en sessió no pública.   
L'obertura del sobre B, es realitzarà en l'Ajuntament quatre dies naturals després de l'obertura del sobre A, excepte que siga dissabte, i en este cas es procedirà a l'obertura el primer dia hàbil següent, a les 12.00 hores, en la que es procedirà a donar lectura pública de les proposicions econòmiques presentades.  
Criteris d'adjudicació:  
a) Oferta econòmica (fins a 30 punts), assignant la puntuació següent: Es puntuaran amb 10 punts les ofertes que aporten, com a import inicial fix en concepte de drets d'ús pels béns afectes el servici, la quantitat de dos-cents mil euros. En cas d'oferir-se una quantitat inferior, l'oferta serà valorada amb zero punts. Aquelles ofertes que milloren l'import citat es valoraran, fins a un màxim de 20 punts, a raó d'un punt per cada deu mil euros addicionals aportats.  
b) Proposta justificada d'inversions en les infraestructures del servici d'acord amb el punt 4 del sobre B (fins a 30 punts).  
c) Aspectes operatius i d'organització (fins a 30 punts).  
d) Rigor i viabilitat del plantejament econòmic i financer formulat pel licitador, que es basarà en les hipòtesis d'evolució del plec tècnic (fins a 10 punts).  
e) Adequació per al cas de Rafelbunyol dels sistemes, procediments, dades i recursos oferits (fins a 10 punts).   
Com a ampliació d'informació als possibles licitadors expressament es fa constar:  
1. Que les últimes tarifes del subministrament d'aigua potable aprovades per la Comissió de Preus d'aplicació a Rafelbunyol van ser publicades en les dates següents:  
- Nucli urbà: Butlletí Oficial de la Província de data 08.02/2007.  
- Polígon Industrial: Butlletí Oficial de la Província de data 03.02/2007.  
2. Que l'immobilitzat pendent d'amortitzar a desembre del 2006, i que d'acord amb l'article 8.5 del plec haurà d'abonar-se a l'actual concessionari, és el següent:  
Població de Rafelbunyol  
- Xarxa de distribució d'aigua potable 7.097 Euros  
- Instal·lacions 6.903 Euros  
- Comptadors i aparells de mesura 8.534 Euros  
- Condicionament planta d'osmosi 55.460 Euros  
- Impermeabilització depòsits 14.280 Euros  
Polígon industrial  
- Xarxa de distribució d'aigua potable 11.108 Euros  
- Comptadors i aparells de mesura 1.543 Euros  
ANNEX I  
Model de proposició  
(Nom i cognoms)..., veí/a de ..., amb domicili en ..., i NIF número ..., en plena possessió de la seua capacitat jurídica i d'obrar, en nom propi (o en representació de ..., conforme acredita de poder notarial declarat bastant), assabentat de l'anunci publicat en el BOP número ..., de data ... i en el DOCV número ..., de data ... i dels plecs de condicions tècniques i economicoadministratives que regixen el concurs per a la contractació de la concessió del servici municipal d'abastiment d'aigua potable de Rafelbunyol, es compromet a prendre'ls a càrrec seu en les condicions establides en el dit plec de condicions que accepta íntegrament i es compromet a dur a terme i desenvolupar la dita concessió segons la memòria i la resta de circumstàncies contingudes en la corresponent documentació que aporta, i:  
Oferix aportar a l'Ajuntament, a la firma del contracte un import inicial fix en concepte de drets d'ús, la quantitat de ... euros.  
Oferix realitzar en el termini d'un any des de la firma del contracte, inversions de millora en les infraestructures del servici per un import màxim de 290.000 Euros, IVA inclòs, a càrrec de la partida d'amortització inclosa en les tarifes del servici.  
(Lloc, data i firma)  
Rafelbunyol, 21 de febrer de 2007.- L'alcalde: Jaime García García.